กรมสรรพากร จัดทำระบบบริจาคอิเล็กทรอนิกส์ ไม่ต้องเก็บหลักฐานการบริจาคมาแสดงต่อเจ้าหน้าที่
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า  รัฐบาลให้ความสำคัญกับการพัฒนาและการนำเทคโนโลยีดิจิทัลมาใช้เป็นเครื่องมือสำคัญในการขับเคลื่อนและพัฒนาประเทศ รวมถึงการปรับปรุงประสิทธิภาพการบริหารราชการแผ่นดิน ทั้งด้านการให้บริการและการยกระดับคุณภาพชีวิตของประชาชน กระทรวงการคลัง โดยกรมสรรพากร เป็นอีกหน่วยงานที่ขานรับนโยบายรัฐบาล ได้จัดทำระบบบริจาคอิเล็กทรอนิกส์ เพื่อใช้ในการรองรับข้อมูลการรับบริจาคของสถานศึกษา ศาสนสถาน โรงพยาบาลและองค์กรสาธารณกุศลอื่นๆ เพื่ออำนวยความสะดวกแก่ผู้บริจาค ให้สามารถใช้สิทธิประโยชน์ทางภาษีได้ โดยไม่ต้องเก็บหลักฐานการบริจาคมาแสดงต่อเจ้าหน้าที่ จะช่วยให้ผู้บริจาคได้รับเงินคืนภาษีได้รวดเร็วขึ้นมี 2 ช่องทาง ได้แก่ กรณีบริจาคเป็นเงินสด หน่วยรับบริจาคจะเป็นผู้บันทึกข้อมูลการรับบริจาคบนระบบบริจาคอิเล็กทรอนิกส์ และกรณีบริจาคผ่าน QR Code ของสถาบันการเงินที่มีสัญลักษณ์ e-donation เช่น บนเว็บไซต์ Facebook Line สามารถบริจาคได้ทุกเวลา ทางธนาคารจะเป็นผู้ส่งข้อมูลการรับบริจาคให้กรมสรรพากรตามที่ผู้บริจาคแจ้งความประสงค์โดยอัตโนมัติประชาชนสามารถตรวจสอบข้อมูลการบริจาคของตัวเอง และเข้าดูรายชื่อองค์กรรับบริจาคแบบ e-donation ได้ที่เว็บไซต์กรมสรรพากร www.rd.go.th ตลอด 24 ชั่วโมง